***MARGELIS***

TRAVEL SERVICES & COACH OPERATOR

 ΣΑΤΩΒΡΙΑΝΔΟΥ 3 – ΠΑΤΡΑ, 262 23

 ΤΗΛ:2610278259 & 2610222350

e-mail: info@margelis.eu [www.margelis.eu](http://www.margelis.eu)

**Διακοπές στην Χαλκιδική στο SIMANTRO RESORT 5\***

**4 ΗΜΕΡΕΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **01/09** | **04/09** |

**1η ΗΜΕΡΑ: ΠΑΤΡΑ – SIMANTRO RESORT**

Συγκέντρωση των εκδρομέων στη πλατεία Τριών Συμμάχων (στο κάτω μέρος στην Όθωνος Αμαλίας) και στις 07:00 αναχωρούμε μέσω Ιόνιας – Εγνατίας Οδού για το SIMANTRO RESORT 5\* στην περιοχή Σάνη Χαλκιδικής. Το παραθαλάσσιο θέρετρο, βρίσκεται σε εξαιρετική πευκόφυτη τοποθεσία μπροστά σε αμμώδη παραλία της Κασσάνδρας Χαλκιδικής. Άφιξη το μεσημέρι και τακτοποίηση στο ξενοδοχείο. Ελεύθερος ο υπόλοιπος χρόνος σας να χαλαρώσετε στην παραλία και να απολαύσετε τις ανέσεις του ξενοδοχείου.

**2η ΗΜΕΡΑ: SIMANTRO RESORT (ΚΑΣΣΑΝΔΡΑ)**

Στην σημερινή μας περιήγηση θα γνωρίσουμε το ‘πρώτο πόδι΄της Χαλκιδικής, την χερσόνησο της Κασσάνδρας. Είναι ένας παραδεισένιος κόσμος με ατελείωτες αμμουδιές και πευκόφυτες εκτάσεις που φτάνουν ως την γαλοζοπράσινη θάλασσα. Η πυκνή βλάστηση και τα διαφανή νερά είναι το χαρακτηριστικό της περιοχής. Θα δούμε γραφικά χωριά και τουριστικά θέρετρα κατά μήκος της παραθαλάσσιας διαδρομής μας: Καλλιθέα, Κρυπηγή, Πευκοχώρι, Αγία Παρασκευή, Σκιώνη, Σίβηρη. Το μεσημέρι θα επιστρέψουμε στο ξενοδοχείο μας. Το βράδυ θα επισκεφθούμε την Άφυτο. Είναι ένα παραδοσιακό χωριό με καταπληκτική θέα στον Τορωναίο κόλπο καθώς το χωριό είναι χτισμένο σε ύψωμα πάνω από την ακτή. Τα περισσότερα σπίτια είναι χτισμένα από πέτρα με μια εξαίρετη αρχιτεκτονική**.** Μικρές πλατείες, λιθόστρωτα δρομάκια και παραδοσιακές ταβέρνες δημιουργούν μια όμορφη εικόνα απόλυτα εναρμονισμένη με το φυσικό τοπίο. Ο επισκέπτης έχει επίσης την ευκαιρία να θαυμάσει την μοναδικής αρχιτεκτονικής εκκλησία του Αγ. Δημητρίου που χτίστηκε το 1859 και βρίσκεται στην κεντρική πλατεία του χωριού, αρχοντικά σπίτια αλλά και διάσημα γλυπτά του Βασίλη Παυλή.

**3η ΗΜΕΡΑ: SIMANTRO RESORT**

Ημέρα ελεύθερη στη διάθεση σας για χαλάρωση. To βράδυ θα επισκεφθούμε το συγκρότημα SANI RESORT και την μαρίνα με τον αέρα πολυτέλειας που την διακρίνει.

**4η ΗΜΕΡΑ: SIMANTRO RESORT – ΘΕΣΣΑΛΟΝΙΚΗ – ΠΑΤΡΑ**

Αποχαιρετάμε σήμερα το θέρετρο SIMANTRO RESORT και αναχωρούμε για την Θεσσαλονίκη. Ελεύθερος χρόνος στο κέντρο της πόλης και το μεσημέρι θα αναχωρήσουμε με ενδιάμεσες στάσεις για την Πάτρα. Άφιξη στη Πάτρα το βράδυ.

**ΠΡΟΣΦΟΡΑ**

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |  |
| --- | --- | --- |
|  | **Σε δίκλινο****δωμάτιο** | **Σε Μονόκλινο δωμάτιο** |
| Early booking - Για κρατήσεις που θα γίνουν έως 08/08 | 360 € | 560 € |
| Για κρατήσεις που θα γίνουν από τις 09/08 | 380 € | 580 € |

**\*\*ΕΙΔΙΚΕΣ ΤΙΜΕΣ ΓΙΑ ΟΙΚΟΓΕΝΕΙΕΣ (Συνολική τιμή)**

|  |  |  |
| --- | --- | --- |
|  | **2 ενήλικες & 1 παιδί έως 12 ετών** | **2 ενήλικες & 2 παιδιά έως 12 ετών** |
| Early booking - Για κρατήσεις που θα γίνουν έως 08/08 | 790 € | 950 € |
| Για κρατήσεις που θα γίνουν από τις 09/08 | 840 € | 1.000 € |

**ΠΕΡΙΛΑΜΒΑΝΟΝΤΑΙ**

* Διαμονή στo παραθαλάσσιο ξενοδοχειακό θέρετρο **SIMANTRO RESORT 5\*** στην Σάνη Χαλκιδικής με **ημιδιατροφή (πρωινό & δείπνο σε μπουφέ)**
* Μεταφορά / περιηγήσεις με πούλμαν σύμφωνα με το πρόγραμμα
* Αρχηγός – συνοδός

**ΣΗΜΕΙΩΣΕΙΣ:**

* **Προκαταβολή για κράτηση θέσης 120 € το άτομο. Εξόφληση έως 5 ημέρες πριν την αναχώρηση**
* Δεν περιλαμβάνονται: o φόρος διαμονής, οτιδήποτε αναφέρεται ως προαιρετικό και ότι ρητά δεν αναφέρεται.
* Το πρόγραμμα είναι ενδεικτικό και ενδέχεται να υπάρξουν τροποποιήσεις ως προς τη σειρά του προγράμματος
* Σε περίπτωση που η πρόσβαση σε κάποιο σημείο του προγράμματος είναι αδύνατη, γίνεται αλλαγή επίσκεψης με κάποιο άλλο μέρος.

**ΕΝΔΙΑΦΕΡΟΥΝ ΤΟΥΣ ΕΚΔΡΟΜΕΙΣ**

* Οι θέσεις δηλώνονται με σειρά προτεραιότητας και δεν αλλάζουν
* Ο αρχηγός έχει το δικαίωμα να αλλάξει τις ώρες ή τη σειρά των επισκέψεων για τη καλύτερη εξυπηρέτηση των εκδρομέων
* Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
* Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 30 – 15 ημέρες πριν την έναρξη της εκδρομής παρακρατείται η προκαταβολή, σε διάστημα από 14 – 7 ημέρες το 50% της αξίας της εκδρομής και από 6 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.
* Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμυρών, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.